Ο **Γιάννης Λάλας** γεννήθηκε το 1959 και είναι Έλληνας βετεράνος ποδοσφαιριστής που αγωνιζόταν στη θέση του αμυντικού και του μέσου και νυν προπονητής. Αγωνίστηκε στο πρωτάθλημα της Α' Εθνικής και κυριότερα στο πρωτάθλημα της Β' Εθνικής και Γ' Εθνικής κατηγορίας κατά τη δεκαετία του '80.

Βιογραφικό
----------

### Ποδοσφαιρική καριέρα

Ξεκίνησε το ποδόσφαιρο από τον Α.Ο. Βουλιαγμένης και κατόπιν αποκτήθηκε από τον Ολυμπιακό Πειραιώς, όπου εντάχθηκε στις υποδομές του. Το 1980 πρωτοεμφανίζεται σαν δανεικός στην Προοδευτική, με τη φανέλα της οποίας έκανε ντεμπούτο και αγωνίστηκε με επιτυχία στο πρωτάθλημα της Β' Εθνικής για 3 χρόνια με αποκορύφωμα τη σεζόν 1982-83, όποτε και αναδείχθηκε πρώτος σκόρερ της ομάδας του με σύνολο 17 τερμάτων, από τα οποία, αξιοσημείωτα πέτυχε 12 τέρματα αγωνιζόμενος σαν αμυντικός. Με αφορμή τις πολύ καλές του εμφανίσεις στους βυσσινί, το καλοκαίρι του 1983 επέστρεψε στον Ολυμπιακό Πειραιώς, με τη φανέλα του οποίου έκανε ντεμπούτο και αγωνίστηκε στο επαγγελματικό πρωτάθλημα της Α' Εθνικής κατηγορίας για 1,5 χρόνο κάνοντας συνολικά 8 συμμετοχές.

Τον Δεκέμβριο του 1984, μεσούσης της χρονιάς 1984-85, πήρε μεταγραφή στον Α.Ο. Αιγάλεω και με τη φανέλα της ομάδας του Αιγάλεω συνέχισε για τον υπόλοιπο μισό χρόνο στην Α' Εθνική κάνοντας συνολικά 7 συμμετοχές και ντεμπούτο στις 9 Δεκεμβρίου του 1984 με αντίπαλο τον Πανιώνιο εντός έδρας. Ακολούθως και έπειτα τον υποβιβασμό, αγωνίστηκε με τα χρώματα του Αιγάλεω για 1 ακόμα χρονιά στην Β' Εθνική. Το καλοκαίρι του 1986 μεταγράφηκε στον Γ.Σ. Ηλιούπολης, με τη φανέλα του οποίου αγωνίστηκε για 1 χρόνο. Το καλοκαίρι του 1987 πήρε μεταγραφή στον Α.Ο. Κέρκυρα, με τη φανέλα του οποίου αγωνίστηκε 2 χρονιές στην Γ' Εθνική και αξιοσημείωτα αγωνίστηκε στον ιστορικό αγώνα για το κύπελλο Ελλάδας με αντίπαλο την Παναχαϊκή στις 25 Οκτωβρίου 1987 και επικρατώντας με 1-0 έκανε την έκπληξη και απέκλεισε ομάδα Α' Εθνικής. Ακολούθως αγωνίστηκε με τη φανέλα του Εθνικού Αστέρα Καισαριανής επίσης στην Γ' Εθνική, όποτε και στις αρχές της δεκαετίας του '90 τερμάτισε την ποδοσφαιρική του καριέρα.

### Μετά το ποδόσφαιρο

Έπειτα την απόσυρσή του από την ενεργό δράση ως ποδοσφαιριστής διετέλεσε προπονητής και βοηθός προπονητή σε διάφορες ομάδες, μεταξύ των οποίων οι Α.Γ.Σ. Νέας Περάμου, Π.Α.Ν.Ο. Μαλίων, Α.Ο. Βουλιαγμένης, Μάχη Μαραθώνα, Α.Π.Ο. Νέας Σμύρνης, Α.Ο. Καλαμακίου κ.α. Το 2018 ανέλαβε βοηθός προπονητή στην ομάδα του Ασπροπύργου. Επίσης διετέλεσε Τεχνικός Διευθυντής στην Προοδευτική.

Δραστηριοποιείται ως βετεράνος με τον Σύλλογο Βετεράνων Ποδοσφαιριστών του Ολυμπιακού μετέχοντας σε όλες τις δραστηριότητες του και έχει αγωνιστεί πολλάκις στον ιστορικό αγώνα Βραδυποριακός - Ταλαιπωριακός. Επίσης, έχει υπάρξει και μέλος του Δ.Σ. ενώ έχει διατελέσει έφορος Δημόσιων Σχέσεων του Συλλόγου Βετεράνων Ποδοσφαιριστών Ολυμπιακού.

Σημειώσεις
----------

1. ↑  Δε συμπεριλαμβάνονται οι συμμετοχές και τα τέρματα του την περίοδο 1985-86 στην Β' Εθνική

Παραπομπές
----------

1. ↑  Από την Βουλιαγμένη με αγάπη novasports.gr
2. ↑  εφ. Αθλητική Ηχώ, 4/8/1982
3. ↑  *"Λάλας: Δημιούργησε μια σπουδαία επίδοση"*, εφ. Αθλητική Ηχώ, 16/6/1983, σελ. 6
4. ↑  εφ. Αθλητική Ηχώ, 7/7/1983
5. ↑  εφ. Αθλητική Ηχώ, 15/7/1983, σελ. 5
6. ↑  Greece 1983/84 ROSTERS: Olympiakos S.F.P. PIREAS rsssf.com
7. ↑  Greece 1984/85 ROSTERS: A.O. AIGALEO ATHINAS rsssf.com
8. ↑  *"Με τον Λάλα το Αιγάλεω αύριο κατά του Πανιωνίου"*, εφ. Αθλητική Ηχώ, 8/12/1984, σελ. 4
9. ↑  *"Ο Λάλας πήγε στην Ηλιούπολη"*, εφ. Αθλητική Ηχώ, 2/8/1986, σελ. 3
10. ↑  *"Η Κέρκυρα πήρε τον Λάλα"*, εφ. Αθλητική Ηχώ, 16/7/1987, σελ. 6
11. ↑  εφ. Αθλητική Ηχώ, 26/10/1987
12. ↑  Α.Ο. ΚΕΡΚΥΡΑ - ΠΑΝΑΧΑΪΚΗ 1-0 25/10/1987 youtube.com
13. ↑  Ο Γ. Λάλας προπονητής στη Νέα Πέραμο stoplekto.gr
14. ↑  ΕΝΩΣΗ ΠΑΝΑΣΠΡΟΠΥΡΓΙΑΚΟΥ ΔΟΞΑΣ: ΝΕΟ ΔΥΝΑΤΟ ΦΙΛΙΚΟ ΤΕΣΤ
15. ↑  200 φίλαθλοι στην «πρώτη» της Προοδευτικής stoplekto.gr
16. ↑  Το νέο Διοικητικό Συμβούλιο των Βετεράνων olympiacos.org
17. ↑  Πιάνουν δουλειά οι άσοι του παρελθόντος του Ολυμπιακού enpeiraiei.gr

Πηγές
-----

* Λάλας Γιάννης redarchivesblog.blogspot.com